|  |
| --- |
| **Қазақстан халқы Ассамблеясы Кеңесінің кеңейтілген отырысы** |

2018 жылғы 27 сәуірде Қазақстан Республикасы Парламенті Мәжілісінің Қазақстан халқы Ассамблеясының депутаттық тобы Қазақстан Республикасының Мемлекеттік хатшысы Г. Н. Әбдіқалықованың қатысуымен өткен Қазақстан халқы Ассамблеясы Кеңесінің кеңейтілген отырысының жұмысына қатысты.

Г.Н. Әбдіқалыкова құрметті атаққа ие болған ресейлік көрнекті саяси және қоғам қайраткері Руслан Аушевті, Германияның мемлекет және қоғам қайраткері Генрих Цертикті құттықтап, оларға Қазақстан халқы Ассамблеясының Достық елшісінің патентін тапсырды.

Күн тәртібінде бірқатар мәселе қаралды. Қазақстан халқы Ассамблеясы депутаттық тобының басшысы С.Абдрахманов «Қазақстан Республикасы Парламенті Мәжілісінің Қазақстан халқы Ассамблеясының депутаттық тобының «Қазақстан халқы Ассамблеясы туралы» Қазақстан Республикасының Заңына өзгерістер мен толықтырулар енгізу туралы» ҚР Заңының жобасын әзірлеу жөніндегі қызметі туралы» баяндама жасады.

Сондай-ақ, Маңғыстау облысы әкімінің орынбасары М.Н. Ысқақов «Маңғыстау облысының Қазақстан халқы ассамблеясының қызметі туралы», Қазақстан халқы Ассамблеясы Төрағасының орынбасарлары республикалық қоғамдық қауымдастығының қызметі туралы» ақпараттар берді.

Отырысқа қатысушылар Қазақстан халқы Ассамблеясы ҚХА этно-мәдени бірлестіктерінің дәстүрлерді, тілдерді, мәдениетті сақтау мен дамыту саласындағы қызметін мемлекеттік тұрғыдан қолдаудың негізгі бағыттарын Қазақстан Республикасының заңнамасына сәйкес пысықтауда қолдау көрсететінін атап өтті.

Олар Парламент депутаттары, қоғам қайраткерлері, сарапшылар, этномәдени бірлестіктердің өкілдері «Қазақстан халқы Ассамблеясы туралы» Заңымен жұмыс жасап, енгізген түзетулер қоғамдық келісім мен жалпыұлттық бірліктің қазақстандық үлгісін жетілдірудің тиімді тетігі болатына сенім білдірді.